എക്കാലത്തെയും മികച്ച ടി20 ഇലവനെ തിരഞ്ഞെടുത്ത് ഹര്ഭജന് ഇന്ത്യയില് നിന്ന് 3 പേര് ടി20 ക്രിക്കറ്റിലെ എക്കാലത്തെയും മികച്ച ഇലവനെ തിരഞ്ഞെടുത്ത് ഇന്ത്യയുടെ വെറ്ററന് സ്പിന്നറായ ഹര്ഭജന് സിംഗ്. 2007 ലെ പ്രഥമ ടി20 ലോകകപ്പില് ഇന്ത്യക്ക് കിരീടം നേടിക്കൊടുത്ത മഹേന്ദ്ര സിംഗ് ധോണിയെ ഈ ടീമിന്റെ നായകനായി തിരഞ്ഞെടുത്ത ഹര്ഭജന് മൂന്ന് ഇന്ത്യന് താരങ്ങളെയും, നാല് വെസ്റ്റിന്ത്യന് താരങ്ങളേയും ഈ ഇലവനിലേക്ക് തിരഞ്ഞെടുത്തു. കഴിഞ്ഞ ദിവസം സ്പോര്ട്സ് കീഡയോട് സംസാരിക്കവെയായിരുന്നു ഭാജി ഈ തിരഞ്ഞെടുപ്പ് നടത്തിയത്. ഇന്ത്യയുടെ രോഹിത് ശര്മ്മയേയും, വെസ്റ്റിന്ഡീസിന്റെ ക്രിസ് ഗെയിലിനെയുമാണ് താന് തിരഞ്ഞെടുത്ത എക്കാലത്തെയും മികച്ച ടി20 ഇലവന്റെ ഓപ്പണര്മാരായി ഹര്ഭജന് ചൂണ്ടിക്കാട്ടുന്നത്. ഇംഗ്ലണ്ട് സൂപ്പര് താരം ജോസ് ബട്ലറെ മൂന്നാം നമ്ബരില് ഉള്പ്പെടുത്തിയ ഭാജി, മുന് ഓസ്ട്രേലിയന് സ്റ്റാര് ഓള് റൗണ്ടര് ഷെയിന് വാട്സണ്, ദക്ഷിണാഫ്രിക്കന് ഇതിഹാസം എബി ഡിവില്ലിയേഴ്സ്, മുന് ഇന്ത്യന് നായകന് മഹേന്ദ്ര സിംഗ് ധോണി എന്നിവരെ യഥാക്രമം 4 മുതല് 6 വരെ സ്ഥാനങ്ങളിലേക്ക് തിരഞ്ഞെടുത്തു. വിന്ഡീസ് സൂപ്പര് താരങ്ങളായ ഡ്വെയിന് ബ്രാവോയും, കീറണ് പൊള്ളാര്ഡുമാണ് ഈ ടീ മിന്റെ 7, 8 സ്ഥാനങ്ങളില് കളിക്കുക. വിന്ഡീസ് താരം തന്നെയായ സുനില് നരൈനേയും ഈ ഇലവനിലേക്ക് തിരഞ്ഞെടുക്കുന്ന ഭാജി, ശ്രീലങ്കയുടെ ഇതിഹാസ താരമായ ലസിത് മലിംഗ, ഇന്ത്യയുടെ ജസ്പ്രിത് ബുംറ എന്നിവരെയാണ് സ്പെഷ്യലിസ്റ്റ് പേസര്മാരായി ടീമില് ഉള്പ്പെടുത്തിയിരിക്കുന്നത്. ഹര്ഭജന് സിംഗ് തിരഞ്ഞെടുക്കുന്ന എക്കാലത്തെയും മികച്ച ടി20 ഇലവന് ഇങ്ങനെ: രോഹിത് ശര്മ്മ, ക്രിസ് ഗെയില്, ജോസ് ബട്ലര്, ഷെയിന് വാട്സണ്, എബി ഡിവില്ലിയേഴ്സ്, എം എസ് ധോണി ക്യാപ്റ്റന്, ഡ്വെയിന് ബ്രാവോ, കീറണ് പൊള്ളാര്ഡ്, സുനില് നരൈന്, ലസിത് മലിംഗ, ജസ്പ്രിത് ബുംറ.